b'\n_START_ARTICLE_\nMahasena\n_START_SECTION_\nEl canvi del per\xc3\xadode Suriyawansa (dinastia solar) al de  Sulawansa (Baixa dinastia)\n_START_PARAGRAPH_\nSeguint el Mahawansa aqu\xc3\xad es donava per acabada la dinastia antiga de Suriyawansa (Dinastia solar) i es feia comen\xc3\xa7ar la dinastia Sulawansa (Dinastia Baixa), divisi\xc3\xb3 avui superada per una divisi\xc3\xb3 per per\xc3\xadodes reials per regnes (o capitals) i dinasties familiars o de clan. Les raons hist\xc3\xb2riques d\'aquest "canvi" de dinastia eren poc justificades; sembla que a la mort de Mahasena es van produir una serie de desastres naturals, inundacions i fams acompanyades de malalties que van delmar la poblaci\xc3\xb3 que de manera supersticiosa va invocar al rei difunt com encarnaci\xc3\xb3 de Kartikeya o Kataragama-deyio (el Mart indi), un dels noms del qual era Mahasena. Pensaven que el poder d\'aquest rei, evidenciat per les seves grans obres p\xc3\xbabliques, era sobrenatural (impressi\xc3\xb3 ja popularment admesa abans de morir) i la idea es va consolidar al llarg dels cent anys seg\xc3\xbcents a causa dels sofriments del poble, va portar a un somni col\xc2\xb7lectiu que fou adoptat com a revelaci\xc3\xb3 i es van comen\xc3\xa7ar a fer ofrenes a Mahasena demanant la seva protecci\xc3\xb3 si era un d\xc3\xa9u i repudiant-li si era un esperit demon\xc3\xadac. La pesta assolava el pa\xc3\xads per\xc3\xb2 Mahasena va restar objecte de temor i adoraci\xc3\xb3 mentre el pa\xc3\xads continuava perdent poblaci\xc3\xb3, riquesa i poder. Mahasena, per la situaci\xc3\xb3 del seu principal temple, \xc3\xa9s anomenat a Matale com  Minneriya-deyio.'